Kea leboha, Rikoo.
1 selemo 3 likhoeli tse fetileng #1259 by khase
Ke ne ke tšoenyehile haholo ka ntho e fofang ea sefofane sohle.
Empa, ha o se a kopile sefofane se seng se setle ho tloha mona.
Ke khonne ho tsosa thahasello ea ka ea ho fofa.
Ha ke tsebe hore na ba ho etsa joang. Kapa hobaneng ba e etsa.
Empa ke thabile haholo, ba joalo.
Kea leboha ka sebaka sa marang-rang. Lekala le tšepisitse Litotla karabo e ngotsoeng ka Labohlano lena – moafrikafmradio: The Most Authoritative Radio Ever!
October 29, 2018 moafrikafmradioblog.wordpress.com
Lekala le tšepisitse Litotla karabo e ngotsoeng ka Labohlano lena
Lesotho—Letona la likhokahanyo le laetse mongoli e moholo oa lekala leo hore a arabe lengolo la Litotla la Labone la beke e fetileng, le neng le isitsoe ho lona ka mokoloko o moholohali oa mafapha ohle a sechaba sa Basotho, a amiloeng ke khonyetso ea maqhubu a mane a MOAFRIKA FM RADIO, ho seng ho le bekeng ea bosupa joale.
Mongoli e Moholo, kamor’a ho utloisisa botebo le bophara ba seboko sa Litotla le sechaba se otliloeng maling a mpa ke khonyetsoe ena, o itse o sa ilo kopana le liofisiri tse sebetsanang le maqhubu pele, a nto araba lengolo, bonyane ka Labohlano la beke ena.
’M’e ’Makhatebe Maope, a itšehelitse ka moifo oa hae oa litsebi, o bolelletse Mongoli e Moholo hore o makalla ho utloa letona le re ka ho koala Moafrika, le araba seboko sa beng ba li-ea-le-moea tse mo kopileng ho li pharalatsa, tsee a seng a bile a li fumanetse chelete paramenteng.
Se ileng sa makatsa moifo oa MOAFRIKA e bile ho utloa hore ba litsi tse ling tsa khaso, bona ba thusoa ke lekala ho pharalla, ha pharallo ea Moafrika eona e latetse lipehelo tsa Lekhotla la Khaso, tse akhang hore bookameli bo tlatse lifomo tsa kopo, li lefe khafa ea maqhubu a e pharalatsang, Moafrika e be e ithekele thepa ea khaso.
Moifo oa re o qala le ho utloa hore setsi se ntse se ka thusoa se sa latela molao oa LCA, se iketse ho letona feela, la ba la se fumanela chelete ea likhafa tsa sechaba paramenteng, ’me nakong ea tšebetso eo, e be ho koaloa ba etsang sohle ba ipapisitse le molao oa khaso oa naha ena.
Ke moo Mrs Maope a ileng a kopa hore ha a ngola likarabo, Mongoli e Moholo a be a bolele hore na MOAFRIKA FM RADIO e tla tšelisoa joang ha e le mona eona e khaotsoe, empa e ntse e lefa, ho ea ka litumellano tsa eona le lekala, e se e bile e lefile likhafa tsa maqhubu a selemo sohle. O bile a re ho honyetsoa ha eona hona ho thefutse khoebo ea eona haholo.
Tabeng ea hore MOAFRIKA FM e honyelitsoe ka lebaka la digital migration, litsebi tsa Moafrika li bolelletse mongoli e Moholo hore ha ho ’nete litabeng tseo, ha a sa kholoe, a bitse benghali Motlatsi Monyane, Dada Moqasa, Telemedia, Broadcast and Instalation le litsebi tsa MOAFRIKA ba kopane tafoleng ea lipuisano, o tla fumana hore ba buang ka digital migration, ba ntse ba mo tlotsa melomo ka jeme, ha ho ntho e joalo.
Ba re digital migration ke taba e lipakeng tsa Lesotho le Afrika Boroa, ha ho moo e amang litsi tsa khaso ea litaba le mananeo ka se-ea-le-moea, ntle le moo, e shebane le lithelebishene feela. RK.
Previous PostKhang ea bobolu ba baahloli ba Zambia e tlisetsa Basotho letsoaloNext PostBacha ba monolleloa bohatammoho ke liqhooku tsa bona